sonderborg.dk

Skønlitterær aktivisme
2025-11-13 16:00 - 17:00 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Fælleslæsning for unge
Er du nysgerrig på fællesskaber, hvor du ikke skal præstere – bare være?
Så kom med til et poetisk pusterum for unge, hvor vi dykker ned i korte tekster, digte og historier, og lader dem åbne op for samtale, stilhed og refleksion. Det kaldes fælleslæsning – en metode, hvor vi læser højt, mærker efter og (måske) deler det, der rører sig.
Skønlitterær aktivisme er et safe space for dig, der mærker noget. Fælleslæsningen faciliteres af Isabell, litteraturelsker og uddannet læseguide – i samarbejde med Læseforeningen.
Mød bare op

Begivenheden foregår her:
Biblioteket Sønderborg
M3.3, Nørre Havnegade 15, 6400, Sønderborg
Læs mere om eventet og køb en evt. billet her.

Foredrag med Doddy Møller Bach
2025-11-12 19:00 - 21:00
Nordborg Lokalhistoriske Arkiv afholder foredrag Doddy Møller Bach fra Sillerup.
Doddy har i nogle år arbejdet i Sydbank filialerne Havnbjerg og Guderup.
I mange år har hun interesseret sig for sønderjyske dialekter. Opsamlet fra områderne i Gram, Nordals og nu Haderslev området.
Hun har udgivet sin egen bog Gårdnissen Marinus, på sønderjysk vel at mærke.
Doddy er bestyrelsesmedlem i æ Sønderjysk forening og aktiv i Fjelstrup og omegns lokalhistoriske arkiv.
Til foredraget har hun også sin besøgshund med og fortæller naturligvis lidt om arbejdet med den.
Entre: 50,00 kroner inklusive kaffe og kage. Tilmelding nødvendigt.
Telefon 5211 0829 (onsdage eller fredage mellem 10:00 og 14:00) eller mail Arkiv@norlak.dk

Sissel-Jo Gazan
2025-11-12 19:00 - 21:00 | Biblioteket Sønderborg, Nørre Havnegade 15, Sønderborg, 6400, Danmark
Forfattersamtale om “I en dråbe”
Tag med til Næstved anno 1989, når Sissel-Jo Gazan fortæller om sin seneste roman, I en dråbe. I en dråbe er den første bog i en ny trilogi, på samme tid en krimi og en gribende fortælling om familieskæbner i flere generationer.
I romanen går Merethe ud for at poste et brev efter et skænderi med sin 17-årige datter Mia, og kommer ikke tilbage. Dagene går, og hun er sporløst forsvundet. Hendes to døtre, Mia og Lea, og manden Finn er i chok over, hvad der kan være sket. En storstilet politiefterforskning går i gang, og efterhånden peger pilen på Finn. Hvor var han, den aften Merethe forsvandt, og hvorfor lyver han så meget?
Unge Mia er overbevist om sin fars uskyld, men da hun selv går i gang med at pille i sandheden om sin mors forsvinden, indser hun, at hun ikke kender sin egen virkelighed.
Bestsellerforfatter Sissel-Jo Gazan er cand.scient. i biologi fra Københavns Universitet, og den naturvidenskabelige baggrund skinner tydeligt igennem i hendes populære krimier og spændingsromaner. Sissel-Jo Gazan debuterede som romanforfatter i 1995, og det store gennembrud kom med videnskabskrimien Dinosaurens fjer i 2008. Bogen vandt stor popularitet hos både publikum og anmeldere og modtog DR Romanprisen og er endda blevet kåret som Danskernes Yndlingskrimi 2000-2010. Senest modtog Sissel-Jo Gazan i 2023 Blixenprisen for Årets Krimi for Uglens øje.
Denne forfattersamtale tager dig med ind i en fortælling om tilhørsforhold og blodets bånd, om traumer, der går i arv og om kampen for retfærdighed i en uretfærdig verden. I en dråbe er en episk familieodysse, en roman om at være på kant med samfundet, om at gå sine egne veje og bryde med omverdenens forventninger, og om at finde hjem.
I samtale med Line Kveiborg.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Godnathistorie og fællesspisning
2025-11-12 17:00 - 18:30 | Ulkebøl Kirke, Kaplenivej 2, Sønderborg, 6400
Tag børnene, deres bamser og hovedpuden under armen og kom til Ulkebøl Kirke.
Vi har gjort klar i kirken med hynder og sækkestole, som man kan slænge sig i.
Vi begynder med en kort gudstjeneste for familier med børn i alderen 2-8 år.
Yngre og ældre søskende er naturligvis også velkomne.
Bagefter spiser vi sammen i Degnegården, og du slipper for opvasken.
Pris pr. familie 50 kr. for at deltage i måltidet.
Tilmelding på vores hjemmeside: www.ulkeboelkirke.dk

Far på færde
2025-11-12 10:00 - 12:00 | Biblioteket Sønderborg, Børnebiblioteket, Nørre Havnegade 15, Sønde, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Kan vi finde liv udenfor Jorden? – Livestreaming fra Aarhus Universitet
2025-11-11 18:45 - 21:00 | Biblioteket Sønderborg, Nørre Havnegade 15, Sønderborg, 6400, Danmark
SØNDERBORG: Liv, som vi kender det, kræver flydende vand, energi og de komplekse organiske molekyler som udgør livets byggesten – byggesten som måske er kommet fra rummet. Men hvad er liv? Kan det opstå under andre betingelser? Kan vi mon finde liv uden for Jorden?
”Er vi alene i universet?” er et af menneskehedens mest grundlæggende og dragende spørgsmål. I dag er det ikke længere kun et filosofisk tankeeksperiment. Spørgsmålet om liv udenfor Jorden undersøger forskere aktivt i laboratorierne og med advancerede instrumenter. Men hvad er liv egentlig? Hvordan opstår det? Og hvordan kan vi genkende det på en fjern planet?
Liv, som vi kender det på Jorden, kræver flydende vand, energi og de komplekse organiske molekyler som udgør livets byggesten. Når vi leder efter liv andre steder i universet, tager vi derfor udgangspunkt i netop disse betingelser.
Når det kommer til livets molekylære byggesten har forskningen gjort store fremskridt. Vi har nemlig fundet nogle af byggestenene på kometer og har vist at de kan dannes selv under de meget lave temperaturer og tryk der findes i de interstellare støv- og molekyle-skyer hvor nye stjerner og planeter fødes. Herfra kan de blive leveret til overfladen og atmosfæren af nydannede planeter via fx meteoritter.
Forsøg som begyndte i 1950’ernes kemi-laboratorier har desuden vist, at byggestenene måske også kan dannes i Jordens atmosfære og samles i havene – i det vi kalder “ursuppen”. På den unge Jord har disse byggesten samlet sig til de første primitive celler. Måske kan det samme også ske på andre planeter?
I foredraget vil du desuden høre om Mars og planeter udenfor vores solsystem – såkaldte exoplaneter – og om de kan være hjemsted for hidtil ukendte livsformer. Nogle exoplaneter kan have livsbetingelser, der ligner dem på Jorden. Desuden rummer de isdækkede måner Europa og Enceladus, der kredser om henholdsvis Jupiter og Saturn, skjulte oceaner hvor liv måske kan trives.
Hør mere om alt dette, når astrokemiker Liv Hornekær og astrobiolog Kai Finster dykker ned i det store spørgsmål om liv i universet.
Foredragsholderne
Liv Hornekær er professor i materialefysik ved Århus Universitet. Hun benytter eksperimentelle overfladefysik teknikker til at forske i hvordan livets molekylære byggesten – aminosyrer, nukleobaser, sukker og fedtsyrer – kan dannes i rummet i de områder hvor nye stjerner og planetsystemer opstår.
Hun er leder af Danmarks Grundforskningsfonds Center for Interstellar Katalyse, der har som mål at undersøge reaktioner på overfladen af nanostøvkorn ved de ekstremt lave temperaturer og tryk som man finder i det interstellar rum – rummet mellem stjernerne. Fokus ligger på at udforske dannelsen af livets molekylære byggesten i de interstellare støv- og molekyletåger, som er fødested for nye stjerner og planetsystemer.
Kai Finster er kandidat i biologi fra Aarhus Universitet. Han har en PhD-grad i mikrobiel økologi. Siden 1999 har han været ansat som lektor ved sektion for mikrobiologi, og i 2014 blev han ansat samme sted som Professor i Astrobiologi. Han har især beskæftiget sig med muligheden for at finde liv på Mars. Kai er desuden forfatter til bogen Bakterier i serien Tænkepauser som udkom i 2024.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Kan vi finde liv udenfor Jorden? – Livestreaming fra Aarhus Universitet
2025-11-11 18:45 - 21:00 | Biblioteket Gråsten, Ahlefeldvej 4, Gråsten, 6300
GRÅSTEN: Liv, som vi kender det, kræver flydende vand, energi og de komplekse organiske molekyler som udgør livets byggesten – byggesten som måske er kommet fra rummet. Men hvad er liv? Kan det opstå under andre betingelser? Kan vi mon finde liv uden for Jorden?
”Er vi alene i universet?” er et af menneskehedens mest grundlæggende og dragende spørgsmål. I dag er det ikke længere kun et filosofisk tankeeksperiment. Spørgsmålet om liv udenfor Jorden undersøger forskere aktivt i laboratorierne og med advancerede instrumenter. Men hvad er liv egentlig? Hvordan opstår det? Og hvordan kan vi genkende det på en fjern planet?
Liv, som vi kender det på Jorden, kræver flydende vand, energi og de komplekse organiske molekyler som udgør livets byggesten. Når vi leder efter liv andre steder i universet, tager vi derfor udgangspunkt i netop disse betingelser.
Når det kommer til livets molekylære byggesten har forskningen gjort store fremskridt. Vi har nemlig fundet nogle af byggestenene på kometer og har vist at de kan dannes selv under de meget lave temperaturer og tryk der findes i de interstellare støv- og molekyle-skyer hvor nye stjerner og planeter fødes. Herfra kan de blive leveret til overfladen og atmosfæren af nydannede planeter via fx meteoritter.
Forsøg som begyndte i 1950’ernes kemi-laboratorier har desuden vist, at byggestenene måske også kan dannes i Jordens atmosfære og samles i havene – i det vi kalder “ursuppen”. På den unge Jord har disse byggesten samlet sig til de første primitive celler. Måske kan det samme også ske på andre planeter?
I foredraget vil du desuden høre om Mars og planeter udenfor vores solsystem – såkaldte exoplaneter – og om de kan være hjemsted for hidtil ukendte livsformer. Nogle exoplaneter kan have livsbetingelser, der ligner dem på Jorden. Desuden rummer de isdækkede måner Europa og Enceladus, der kredser om henholdsvis Jupiter og Saturn, skjulte oceaner hvor liv måske kan trives.
Hør mere om alt dette, når astrokemiker Liv Hornekær og astrobiolog Kai Finster dykker ned i det store spørgsmål om liv i universet.
Foredragsholderne
Liv Hornekær er professor i materialefysik ved Århus Universitet. Hun benytter eksperimentelle overfladefysik teknikker til at forske i hvordan livets molekylære byggesten – aminosyrer, nukleobaser, sukker og fedtsyrer – kan dannes i rummet i de områder hvor nye stjerner og planetsystemer opstår.
Hun er leder af Danmarks Grundforskningsfonds Center for Interstellar Katalyse, der har som mål at undersøge reaktioner på overfladen af nanostøvkorn ved de ekstremt lave temperaturer og tryk som man finder i det interstellar rum – rummet mellem stjernerne. Fokus ligger på at udforske dannelsen af livets molekylære byggesten i de interstellare støv- og molekyletåger, som er fødested for nye stjerner og planetsystemer.
Kai Finster er kandidat i biologi fra Aarhus Universitet. Han har en PhD-grad i mikrobiel økologi. Siden 1999 har han været ansat som lektor ved sektion for mikrobiologi, og i 2014 blev han ansat samme sted som Professor i Astrobiologi. Han har især beskæftiget sig med muligheden for at finde liv på Mars. Kai er desuden forfatter til bogen Bakterier i serien Tænkepauser som udkom i 2024.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
Mødelokale 1, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Desinformation som sikkerhedspolitisk våben
2025-11-11 17:30 - 19:30 | Alsion 2, 6400 Sønderborg, Alsion 2, Sønderborg, 6400
Moderne teknologi har betydet, at desinformation og propaganda har fået en helt anden rolle i dag.

Et spændende foredrag om desinformation, og hvordan det kan bruges som et sikkerhedspolitisk våben. Påvirkning er ikke noget nyt fænomen, men moderne teknologi betyder, at desinformation og propaganda har fået en helt anden rolle i dag. Det gælder ikke kun i moderne krig, men også under tærsklen til væbnet konflikt; nemlig som led i såkaldt hybrid krigsførelse.

Foredraget vil primært fokusere på Ruslands anvendelse af desinformation. Siden den russiske invasion af Ukraine i februar 2022 har Rusland kontinuerligt forsøgt at underminere støtten til Ukraine og forsøgt at påvirke demokratiske valghandlinger flere steder. Men hvorfor bruger Rusland desinformation på den måde, og hvordan virker det?

Endelig vil forelæsningen komme ind på, hvad disse storpolitiske magtkampe betyder for den enkelte borger, og hvad man selv kan gøre, når man skal begå sig på sociale medier og forsøge vurdere, hvad man kan tro på?

Foredragsholder Jeanette Serritzlev er militæranalytiker på Forsvarsakademiet med speciale i informationskrig og desinformation og forfatter til bogen ’Informationskrig – påvirkning og propaganda i moderne krigsførelse’ (Samfundslitteratur).

Dato: 11/11 2025
Tid: 17.30 – 19.15
Sted: Alsion, Sønderborg
Pris: 100 kr.

Arrangeret af Sønderborg Folkeuniversitet. Alle er velkomne.

Gutterspace – Graphic Novel bogklub
2025-11-11 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Er du vild med gode historier, ikoniske illustrationer og fascinerende worldbuilding? Bliv en del af vores nye bogklub, Gutterspace!
I Gutterspace* dykker vi i fællesskab ned i klassiske og banebrydende tegneserier. Mød andre ligesindede Graphic novel-læsere, og del dine tanker om alt fra dystopiske universer til indieperler – ingen kedelige analyser, bare gode snakke, passion og fælles læseoplevelser!
Claus Jacobsen, bibliotekar, medstifter af Planet Pulp og allround tegneserie-entusiast, inviterer ind og har håndplukket de første tre titler.
Første bog på programmet: Watchmen – vi starter episk!
Tag din yndlingssnack med, find din indre tegneserienørd frem, og træd ind i Gutterspace. Bogklubben foregår primært på dansk, men samtaler og tegneserierne kan være på engelsk, afhængigt af deltagerne.
*Gutterspace: Det tomme rum mellem tegneseriens paneler, hvor historien “lever videre” i læserens fantasi.

Vi mødes 3 gange i efteråret:
Tirsdag 9. september kl. 16.30 – 17.30: Watchmen (1986) af Alan Moore & Dave Gibbons
Tirsdag 7. oktober kl. 16.30 – 17.30: Hate (1990) af Peter Bagge
Tirsdag 11. november kl. 16.30 – 17.30: LOCAS: The Maggie and Hopey Stories (2004) af Jaime Hernandez

OBS: Biblioteket hjælper gerne med at skaffe tegneserien – henvend dig på dit lokale bibliotek.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

The Impact of Co-founders - and why you should become one
2025-11-11 16:00 - 18:00 | Alsion 2, 6400 Sønderborg, Alsion 2, Sønderborg, 6400
THE IMPACT OF CO-FOUNDERS – AND WHY YOU SHOULD BECOME ONE
Every great founder needs an equally driven co-founder. Tech & energy startups often start in labs or technical environments – but to scale, they need complementary minds ↔️ to build the business and secure growth. They need a co-founder. 𝘛𝘩𝘢𝘵’𝘴 𝘸𝘩𝘦𝘳𝘦 𝘺𝘰𝘶 𝘤𝘰𝘮𝘦 𝘪𝘯…
𝐉𝐨𝐢𝐧 𝐭𝐡𝐢𝐬 𝐞𝐯𝐞𝐧𝐭 𝐭𝐨:
– Discover how you can actively contribute to high-potential startups today or in the future – even if you didn’t invent the technology
– Learn about the impact you can make as a co-founder
– Get introduced to upcoming cases from the startup and research community
– Meet founders and co-founders who made the leap
– Grow as a leader & entrepreneur

Event highlights:

Complementary founder team: Who can become a co-founder?
by Marck Thorning, PULS Human Relations

First steps – is it really that complicated?

Panel discussion: How co-founders drive impact in startups

Case stories: Upcoming cases from SDU research area
by Morten Madsen, Professor, SDU CAPE

Networking

Don’t miss this chance to explore your co-founder potential and connect with the next generation of startups!
In collaboration with: SDU Sønderborg and PULS Human Relations

Læseheltene
2025-11-11 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Skriveklubben
2025-11-10 15:30 - 17:00 | Biblioteket Sønderborg, Nørre Havnegade 15, Sønderborg, 6400, Danmark
Mod det uendelige skriveunivers!
Er du vild med at skrive og finde på dine egne historier?
Vil du udforske dit eget og andres kreative univers?
Så er Skriveklubben lige for noget for dig!
Skriveklubben er for børn og unge på 6.-10. klassetrin. Vi mødes mandage i lige uger til hygge, snak, grin og masser af spændende skriveundervisning.
Underviserne er Anna og Michelle fra biblioteket og forskellige gæsteforfattere.
Du kan læse mere og tilmelde dig Skriveklubben her: www.biblioteket.sonderborg.dk/skriveklubben
Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Fælleslæsning
2025-11-10 13:00 - 14:00, 2025-11-10 11:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Har du lyst til at blive en del af et læsende fællesskab, hvor vi sammen skaber plads til fordybelse, refleksion og samtale? Så er fælleslæsning lige noget for dig.
I fælleslæsningen mødes vi om skønlitteraturen og alle de tanker, følelser og reaktioner, som litteraturen vækker i os. Og hvem ved, måske kan vi sammen blive klogere både på litteraturen, os selv og hinanden.
Fælleslæsningen afholdes af en bibliotekar, som vil læse højt for gruppen og lede den fælles samtale undervejs. Det er også bibliotekaren, som udvælger de tekster, der bliver læst højt i gruppen. Du skal ikke forberede dig, og du behøver heller ingen særlige forudsætninger for at deltage.
Når der er to fælleslæsninger samme dag, er det de samme tekster, som bliver læst til begge arrangementer.
Begivenheden foregår her:
Biblioteket Sønderborg
Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Afslutningstale ved Stephan Kleinschmidt
2025-11-09 16:50 - 17:00 | Augustenborg Garden, Palævej 9, Augustenborg, 6440
UNESCO-Dage i Hertugernes Augustenborg rundes af med en afslutningstale af Stephan Kleinschmidt, der er 1. Viceborgmester i Sønderborg og repræsentant fra det tyske mindretal.
I talen binder Stephan Kleinschmidt den sidste sløjfe på markeringen af UNESCOs 80-års jubilæum og giver sit bud på Grænselandets og mindretallenes fremtid og potentialer.
Taler
Stephan Kleinschmidt, 1. Viceborgmester og repræsentant fra det tyske mindretal
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Orgelkoncert ”Mellem Mørke og Lys”
2025-11-09 16:00 - 17:00 | Sct. Marie Kirke, Sønderborg, Kirketorvet, Sønderborg, 6400
I skæret af stearinlys indbyder Sct. Marie Kirke til en aften, hvor mørket brydes af musikkens kraft. Orgelkoncerten “Mellem Mørke og Lys” præsenteret af organist Magnus Hegaard, vil udforske kontrasterne mellem adventstidens forventning og en verden præget af konflikt.Musikken af Hugo Distler, en komponist hvis liv og værker ramtes af anden verdenskrigs sorte skyer, og Johann Sebastian Bachs tidløse bearbejdelser vil sammen danne en bro over århundrederne og kaste lys over adventstidens dybe betydning. Hegaard vil krydre aftenen med personlige beretninger om Distler, hans kampe og inspirationer under nazisternes regime, og samtidig knytte disse fortællinger til adventstidens temaer om håb og længsel.Vær med til at opleve hvordan musik kan være et lys i mørket og et håb i krisetider. Dette arrangement er åbent for alle og gratis at deltage i.

En musikalsk rejse tilbage til Christian IV's hof med NordBarok
2025-11-09 16:00 - 17:00 | Havnbjerg Kirke
Publikum i Sønderjylland kan glæde sig til en enestående oplevelse, når NordBarok præsenterer en stemningsfuld koncert i Havnbjerg Kirke søndag den 9. november kl. 16. Her vækkes den fælles dansk-tyske musikalske arv fra 1500- og 1600-tallet til live. Ensemblet består af specialister i tidlig musik og tager publikum med på en fejring af Christian IV’s tid. En tid hvor kunst og kultur var det politiske omdrejningspunkt, der formede båndene mellem nationerne.
Om NordBarok
Musikerne i NordBarok er specialister i historiske instrumenter og historisk sang og er uddannet på nogle af Europas mest prestigefyldte musikkonservatorier. De formår at skabe en levende forbindelse mellem fortidens udtryk og nutidens følelser, og at henvende sig direkte til publikum med 1600-tallets udtryksfulde og farverige musik. NordBarok støttes af Interreg Deutschland-Danmark.
Medvirkende:
Jens Bauer – barokbasun og kunstnerisk ledelse
Anne Mette Balling og Janne Solvang – sopran
Niels Bo Elmgren – bas
Volker Mühlberg – violin
Kirsten Lund Jensen – blokfløjte
Daniel Kurz – theorbe og barokguitar
Sebastian Glöckner – orgel

Samtale: Har vi fundet en global opskrift på fred i det dansk-tyske grænseland?
2025-11-09 16:00 - 16:45 | Augustenborg Garden, Palævej 9, Augustenborg, 6440
I en tid, hvor grænsedragning og forholdet mellem mindre- og flertal fortsat sætter verden i brand, trives og udvikles mindretallene i det dansk-tyske grænseland.
Det, der ikke er lykkedes andre steder, er lykkedes her. Det har taget mange år at nå hertil, og vejen har hverken været nem eller snorlige.
Men hvad er det, vi er lykkedes med i Grænselandet, og hvilke erfaringer og læring fra vores mindretal kan vi give videre til resten af verden?
Det diskuterer formand for Grænseforeningen Mirco Reimer-Elster med Gitte Hougaard-Werner, formand for SSF og Harro Hallmann, leder af Sekretariats der Deutschen Minderheit in Kopenhagen
i en samtale modereret af Simon Faber.
Moderator/Facilitator
Simon Faber, chefkonsulent, tidl. overborgmester Flensborg og projektleder af Genforeningen 2020
Samtaledeltagere
Mirco Reimer-Elster, formand, Grænseforeningen
Gitte Hougaard-Werner, formand Sydslesvigsk Forening
Harro Hallmann, Kommunikationschef & leder af Sekretariats der Deutschen Minderheit in Kopenhagen
Arrangør
Sønderborg Kommune i samarbejde med Grænseforeningen
Læs mere om UNESCO-Dage i Hertugernes Augustenborg 8.-9. november 2025

Samtale: København-Bonn Erklæringerne – en UNESCO-model?
2025-11-09 15:30 - 16:00 | Augustenborg Garden, Palævej 9, Augustenborg, 6440
København-Bonn Erklæringerne bliver ofte fremhævet af mindretal og politikere på begge sider af grænsen.
Men hvad er København-Bonn Erklæringernes tilblivelses- og virkningshistorie, og hvordan har de sat spor i den kollektive dansk-tyske grænselandserindring?
Hvordan har erklæringerne fået tillagt en status som “grænselandets grundlov”, og kan de have en modelfunktion i andre europæiske grænseregioner?
Det debatterer de to eksperter Prof. Dr., historiker og mindretalsforsker Jørgen Kühl og cand. mag. hist. og medarbejder i Grænseforeningen Freja Giebel.
Medvirkende
Freja Giebel, cand. mag. hist, Grænseforeningen
Jørgen Kühl, Prof. Dr., historiker og mindretalsforsker
Arrangør
Sønderborg i samarbejde med Grænseforeningen
Læs mere om UNESCO-Dage i Hertugernes Augustenborg 8.-9. november 2025

Koncert med musikere fra folkBALTICA Ensemblet
2025-11-09 15:30 - 16:00 | Augustenborg Kirke, Palævej 1, Augustenborg, Sønderjylland, 6440
Oplev en del af folkBALTICA Ensemblet, når 12 musikere herfra optræder med iørefaldende folkemusik under ledelse af Harald Haugaard, ensemblets kunstneriske leder.
folkBALTICA Ensemblet er et ungdomsensemble for musikalske talenter fra begge sider af den dansk-tyske grænse.
Det bidrager til talentudviklingen i Syddanmark og Slesvig-Holsten og det interkulturelle ungdomsarbejde i regionen og viderefører egnens traditionelle musik.

Ensemblet blev grundlagt i 2013 i forbindelse med folkBALTICA Festival, det mødes flere gange om året.
Det har bl.a. optrådt ved 150-årsdagen for 1864-krigen, Tønder Festival og hvert år til folkBALTICA Festival.
Ensemblet ledes af folkBALTICAs kunstneriske leder Harald Haugaard.
folkBALTICA Ensemblet er bl.a. støttet af Region Sønderjylland-Schleswig, Land Schleswig-Holstein og Statens Kunstfond.

Til lejligheden optræder 12 musikere fra folkBALTICA Ensemblet under ledelse af ensemblets kunstneriske leder Harald Haugaard.

Koncerten afholdes i Augustenborg Kirke (slotskirken), der er fri adgang fra kl. 15.00.
Plads efter først-til-mølle.

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025

Brecklings Bogcafe med besøg af Reimer Bo Christensen
2025-11-09 15:00 - 17:00 | Alsion 2, 6400 Sønderborg, Alsion 2, Sønderborg, 6400
Kom og hør om Reimer Bo Christensens nyeste roman, Drømmefabrikken.
Drømmefabrikken er historien om en gruppe unge revolutionære i 70’ernes Danmark. De var ligeglade med autoriteternes begrænsninger og levede som var de udødelige. De kæmpede mod kapitalismen, borgerskabet og den amerikanske imperialisme.
Reimer Bo går nu 50 år tilbage til drømmenes tid. Gennem samtaler med de involverede fortæller han historien om Balle, Moos, Palle Hovedløs, Lange Lome, Provo-Max, den poetiske partisan. Og alle deres venner.
Billetter kan købes for 179 kr. inkl. kaffebord ved at skrive til acharling@gmail.com eller ved at overføre til MobilePay på 5240 6616.

Samtale: Mindretallene og den nationale, politiske forankring
2025-11-09 14:30 - 15:15 | Augustenborg Garden, Palævej 9, Augustenborg, 6440
Tre vidende personer med hvert deres perspektiv har sat hinanden i stævne til en spændende talk om tre emner:
1) Hvordan kan det være, at et Folketing med så mange forskellige partier og holdninger er i konsensus om Sydslesvig?
2) Hvordan spiller mindretallet ind i Kongeriget Danmark, der jo er mere end bare Danmark?
3) København-Bonn-erklæringerne. De to mindretal administrerer og griber opgaven an på forskellig vis – hvordan sikres balancen?
Samtaledeltagere
Benny Engelbrecht, Formand for Folketingets Sydslesvigudvalg (styrer talken)
Annette Lind, Danmarks generalkonsul i Flensborg
Jørgen Kühl, Prof. Dr., historiker og mindretalsforsker
Arrangør
Sønderborg Kommune i samarbejde med Folketingets Sydslesvigudvalg
Læs mere om UNESCO-Dage i Hertugernes Augustenborg 8.-9. november 2025

Augustiana - en kunsthal i grænselandet. Oplæg og rundvisning i udstillingerne
2025-11-09 14:30 - 15:15 | Augustiana Kunstpark & Kunsthal, Palævej 10-14, Augustenborg, 6440, Danmark
Oplev det nyklassicistiske palæ ved Augustenborg Fjord, de aktuelle udstillinger og planerne for udviklingen af Augustiana.
OBS – begrænset antal pladser. Bestil gratis billet her
Oplægsholder og rundviser
Katrine Møller Madsen, kunstfaglig leder på Augustiana.
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Interview på scenen med Jesper Koch: Mit sønderjyske køkken
2025-11-09 14:15 - 15:00 | Augustenborg Garden, Palævej 9, Augustenborg, 6440
Ingen har opnået at sætte det sønderjyske køkken på landkortet som Masterchef-dommer og Michelin-kok Jesper Koch.
Hør Jesper Koch blive live-interviewet på scenen om hans kærlighed til det sønderjyske køkken.
Jesper vil bl.a. fortælle om, hvordan opvæksten i Aabenraa og hans mormors køkken har været med til at forme hans tilgang til gastronomi.
Det var nemlig her, Jesper lærte at lave traditionelle sønderjyske retter som snysk og skrædderduels – og hvor han i en ung alder begyndte at brænde for de sønderjyske traditioner og råvarer.
OBS
Der er et begrænset antal pladser – det er derfor efter først-til-mølle og med billet – bestil gratis billet til samtalen her
Da samtalen holdes i teltet med det sønderjyske kaffe- og kagebord, er det muligt at høre samtalen sammen med det – køb billet til kagebord her
Medvirkende
Kokken Jesper Koch
Interviewer
Trine Matter Lindén
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Natur- og kulturhistorisk vandring i Augustenborg Lystskov
2025-11-09 14:00 - 15:00 | Augustiana Kunstpark & Kunsthal, Palævej 10-14, Augustenborg, 6440, Danmark
Kom med naturvejleder Tom Reersdorff på en sanselig og lærerig tur gennem Augustenborg Lystskov. Her venter både naturoplevelser og kulturhistoriske spor fra hertugernes tid.
Skoven gemmer på en rig biodiversitet og spændende fortællinger – fra gamle alléer og skovstrukturer til skjulte anlæg, der vidner om hertugfamiliens tilstedeværelse og indflydelse.
Turen giver et fascinerende indblik i, hvordan natur og kultur smelter sammen i det grønne landskab omkring Augustenborg.

Ikke egnet for gangbesværede.
OBS: begrænset antal pladser.
Bestil gratis billet til søndag den 9.11.2025 her.

Startsted: Gårdrummet v. Augustiana

Rundviser
Tom Reersdorff, Naturvejlederne Sønderborg
Arrangør
Sønderborg Kommune i samarbejde med Naturvejlederne Sønderborg
Læs mere om UNESCO-Dage i Hertugernes Augustenborg 8.-9. november 2025

Alletiders Juleshow 2025
2025-11-09 14:00 | Sønderborg Teater, Strandvej 1, Sønderborg, 6400
Kom i julestemning, når Sønderborg Sommer Revy Show inviterer til årets stjernespækkede juleshow.
De populære shows er lagt i salg. Vent ikke for længe, for pladserne sælges hurtigt.
Glæd dig til blandt andre Bodil Jørgensen, Leif Maibom, Jeanne Boel, Alban Lendorf, Karsten Jansfort og Jeff Ace Schjerlund.

Hvad har SOSU Syd og UNESCO med hinanden at gøre?
2025-11-09 13:45 - 14:15 | Augustenborg Garden, Palævej 9, Augustenborg, 6440
SOSU Syd er Verdensmålsskole og en del af UNESCOs ASP-netværk. ASP står for Associated Schools Project og arbejder for at fremme international forståelse, fred og samarbejde.
Når en skole bliver en del af UNESCO ASP Verdensmålsskoler, forpligter den sig til at fremme UNESCO’s idealer og FN’s Verdensmål. Dette sker gennem udvikling af hele skolen.
Hør hvordan det påvirker undervisere, elever og dagligdag på SOSU Syd.
Oplægsholdere
Bæredygtighedskoordinator Camilla Krogh Jessen og ressourcechef Jeppe Bomann, SOSU Syd

Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Debat: Når grænseoverskridende problemer kræver grænseoverskridende løsninger: Flensborg Fjord som UNESCO biosfæreområde
2025-11-09 13:45 - 14:15 | Augustenborg Garden, Palævej 9, Augustenborg, 6440
Flensborg Fjord står overfor adskillige miljømæssige udfordringer såsom iltsvind, for høje næringsstofniveauer og deraf øget stigning i algevækst.
Måske kan UNESCO-programmet Man & Biosphere være løsningen. Af alle UNESCO-programmer er MAB den UNESCO-udpegning,
der lægger mest vægt på lokalbefolkningens rolle i at skabe bæredygtig udvikling.
Aabenraa, Sønderborg og Flensborg er gået sammen om at undersøge mulighederne.
Moderator/Facilitator
Mads R. Wolff, Den danske UNESCO-nationalkommission
Paneldeltagere
Theis Kylling Hommeltoft, formand §17 stk.4-udvalg i Aabenraa Kommune: Flensborg Fjord som biosfæreområdet
Christian Dirschauer, Landsformand SSW
Annette Lind, Danmarks generalkonsul i Flensborg
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Sønderjysk kaffe-/kagebord i parken ved Augustenborg Garden
2025-11-09 13:30 - 15:30 | Augustenborg Garden, Palævej 9, Augustenborg, 6440
Kom med til en velsmagende eftermiddag i telt ved Augustenborg Garden, hvor vi hylder sønderjysk tradition og UNESCOs 80 års jubilæum med et overdådigt kaffe-kagebord
leveret i samarbejde med Byens Brødhus lørdag den 8. november og søndag den 9. november kl. 13.30.
På bordet finder du: – Tre slags småkager – Wienerbrød, kringle og sandkage med æble – Brødtorte, lagkage og svesketærte – Friskbagt halv bolle med smør.
Der er et begrænset antal billetter – køb din plads nu og smag dig gennem sønderjysk kagekultur i historiske omgivelser.
Prisen for kaffe-kagebord er 168 kr. pr. person inkl. kaffe/te.
Køb billet til kaffe-kagebord søndag den 9. november 2025 her
Der er ankomst til teltet fra kl. 13.30-14.00, og man kan blive siddende frem til kl. 16.00 (forplejning frem til kl. 15.30).
Søndag den 9. november kl. 14.15-15.00 kan du også høre Masterchef-dommer og Michelin-kokken Jesper Koch fortælle om hans kærlighed og tilgang til det særlige sønderjyske køkken.
Der vil være et begrænset antal pladser i teltet til folk, som ønsker kun at opleve oplæg.
Der skal bestilles billet hertil – læs mere her: Søndag den 9.11.2025 Jesper Koch
Arrangør
Sønderborg Kommune i samarbejde med Augustenborg Garden
Læs mere om UNESCO-Dage i Hertugernes Augustenborg 8.-9. november 2025

Kroen ved Vidåen (2020)
2025-11-09 13:00 - 14:30 | Augustiana Kunstpark & Kunsthal, Palævej 10-14, Augustenborg, 6440, Danmark
Instruktør: Gary Funk (DE)
Kroen ved Vidåen er en humoristisk krimifilm, der belyser den dansk-tyske grænsedragning i 1920, og som fremhæver vestkystmentaliteten. Handlingen foregår hovedsageligt på en kro i ingenmandsland mellem Danmark og Tyskland, hvor de lokale – uafhængigt af statsborgerskab og sprog – mødes og forstår hinanden. Det er de fem sprog, der snakkes på den slesvigske vestkyst, der fylder mest i filmen for at slå et slag for den fantastiske sproglige og kulturelle mangfoldighed, der eksisterer i grænseregionen. Historien viser den fredelige sameksistens, der gennem de sidste 100 år har udviklet sig og karakteriseret grænselandet.

Bag om filmen
Filmen er produceret i 2020 i anledningen af 100-året for grænsedragningen mellem Tyskland og Danmark. Den baserer sig på hørespillet ”Kroen ved Vidåen” (Interreg-projektet ”Kulturbrücke-Kulturbro”. 2010-11. Region Sønderjylland-Schleswig). De medvirkende er primært rekrutteret fra den vestlige del af det dansk-tyske grænseland for at opnå størst mulig autenticitet. De fleste af skuespillerne består af amatørskuespillere fra lokale teatre.

Sted: Augustiana Kunsthal & Kunstpark – i biblioteket, 1. sal

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025
